                         [image: image1.jpg]



 GRAD ZAGREB

GRADSKA ČETVRT TREŠNJEVKA – SJEVER
               VIJEĆE MJESNOG ODBORA
                           Stara Trešnjevka

KLASA: 024-08/24-003/2216
URBROJ: 251-13-11-16/001-24-3
Zagreb, 27. studeni 2024.
ZAPISNIK
sa 42. sjednice Vijeća Mjesnog odbora Stara Trešnjevka održane 27. studenog 2024. godine, u prostoru Mjesne samouprave, Park Stara Trešnjevka 1, s početkom u 18:00 sati.
Prisutni članovi: Anja Grgurinović, Vesna Bečić, Hrvoje Nikšić, Tibor Vlaović, Andrea Seferović, Romana Rohak Mlinarić, Maja Rajković
Predsjednica Vijeća Mjesnog odbora otvara sjednicu i pozdravlja sve nazočne. Utvrđuje da je na sjednici prisutno 7 članova od ukupno 7 članova Vijeća, pa Vijeće može pravovaljano raspravljati i odlučivati.

Predsjednica Vijeća daje na verificiranje zapisnik sa 41. sjednice. Budući da nije bilo primjedaba na zapisnik, Vijeće JEDNOGLASNO prihvaća zapisnik sa 41. sjednice.
Predsjednica predlaže sljedeći
DNEVNI RED
1. Prijedlog Plana malih komunalnih akcija Mjesnog odbora Stara Trešnjevka za 2025.
2. Prijedlog Financijskog plana Mjesnog odbora Stara Trešnjevka za 2025.

3. Prijedlog zaključka za povremeno korištenje prostora

4. Aktualna problematika
5. Pitanja, prijedlozi i obavijesti

koji je prihvaćen JEDNOGLASNO.
Ad 1. Prijedlog Plana malih komunalnih akcija Mjesnog odbora Stara Trešnjevka za 2025.

Predsjednica izvješćuje o materijalima, otvara raspravu u kojoj sudjeluju svi članovi Vijeća. Predsjednica zaključuje raspravu te daje prijedlog Plana na glasanje.
Vijeće Mjesnog odbora Stara Trešnjevka JEDNOGLASNO donosi

                                                          Plan malih komunalnih akcija

Mjesnog odbora Stara Trešnjevka za 2025. godinu
1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Stara Trešnjevka, a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 49.000,00 eura.
3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2025., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.


5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.
6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.
7. Ovaj Plan sastavni je dio Plana komunalnih aktivnosti Gradske četvrti Trešnjevka - sjever u 2025.

Ad 2. Prijedlog Financijskog plana Mjesnog odbora Stara Trešnjevka za 2025.

Predsjednica izvješćuje o materijalima, otvara raspravu u kojoj sudjeluju svi članovi Vijeća. Predsjednica zaključuje raspravu te daje prijedlog Financijskog plana na glasanje.

Vijeće Mjesnog odbora Stara Trešnjevka JEDNOGLASNO donosi

FINANCIJSKI PLAN

Mjesnog odbora Stara Trešnjevka
za 2025.

Članak 1.

Financijski plan Mjesnog odbora Stara Trešnjevka za 2025. (dalje u tekstu: Plan) sastoji se od:

PRIHODA:








64.940,00 €
RASHODA:








64.940,00 €
	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS

(€)

	PRIHODI MJESNOG ODBORA UKUPNO
	64.940,00

	6711
	PRIHODI ZA FINANCIRANJE RASHODA POSLOVANJA
	64.940,00

	B) RASHODI

	KONTO
	NAZIV KONTA
	IZNOS

(€)

	RASHODI MJESNOG ODBORA UKUPNO
	64.940,00

	Izvor 1.1. OPĆI PRIHODI I PRIMICI
	15.940,00

	3291
	NAKNADE ČLANOVIMA VIJEĆA MJESNOG ODBORA
	11.940,00

	3299
	OSTALI NESPOMENUTI RASHODI POSLOVANJA MJESNOG ODBORA
	4.000,00

	Izvor 4.1. PRIHOD OD KOMUNALNE NAKNADE
	49.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	49.000,00


Članak 3.

Naredbodavac za izvršenje Plana je Pročelnik Gradskog ureda za mjesnu samoupravu, promet, civilnu zaštitu i sigurnost.
Članak 4.

Plan će biti objavljen na oglasnoj ploči u sjedištu Mjesnog odbora, a stupa na snagu 1. siječnja 2025.

Ad 3. Prijedlog zaključka o povremenom korištenju prostora
Predsjednica izvješćuje o materijalima, otvara raspravu u kojoj sudjeluju svi članovi Vijeća. Predsjednica zaključuje raspravu te daje prijedlog zaključka na glasanje.

Vijeće Mjesnog odbora Stara Trešnjevka JEDNOGLASNO donosi

Z A K LJ U Č A K

1. UDRUZI BRANITELJA DOMOVINSKOG RATA TREŠNJEVKA iz Zagreba, Park Stara Trešnjevka 1, koju zastupa Damir Pavlek, odobrava se povremeno korištenje prostora u objektu mjesne samouprave Stara Trešnjevka, Zagreb, Park Stara Trešnjevka 1, uredske prostorije broj 1, u terminu ponedjeljkom, srijedom i petkom u vremenu od 8.00 do 13.00 sati te utorkom i četvrtkom u vremenu od 16.00 do 20.00 sati i teče od 1. prosinca 2024. do 31. listopada 2025. godine.

2. Prostor iz točke 1. ovog Zaključka, koristit će UDRUGA BRANITELJA DOMOVINSKOG RATA TREŠNJEVKA, bez naknade.

3. UDRUGA BRANITELJA DOMOVINSKOG RATA TREŠNJEVKA obvezuje se postupati s pažnjom dobrog gospodara u korištenju prostora.

4. O povremenom korištenju prostora iz točke 1. ovog Zaključka, Gradski ured za mjesnu samoupravu, promet, civilnu zaštitu i sigurnost izdati će Odobrenje o korištenju, a u skladu s ovim Zaključkom.

Ad 4. Aktualna problematika
Članovi Vijeća raspravljali su o aktualnoj problematici.
Ad. 5. Pitanja, prijedlozi i obavijesti

Budući da nije bilo pitanja, prijedloga i obavijesti, predsjednica zaključuje sjednicu.
Sjednica završila u 18:30 sati.

                                                                                                                             PREDSJEDNICA                                        
Zapisnik sastavila                                                                                    VIJEĆA MJESNOG ODBORA
Antonietta Gretić                                                                                          STARA TREŠNJEVKA                                        
                                                                                                                            Anja Grgurinović, v.r.
Prilog: izvješće o glasanju
	Izvješće o glasanju na 42. sjednici
	

	
	
	
	

	Članovi Vijeća
	Točka 1. 
	Točka 2. 
	Točka 3. 

	ANJA GRGURINOVIĆ
	+
	+
	+

	TIBOR VLAOVIĆ
	+
	+
	+

	VESNA BEČIĆ
	+
	+
	+

	HRVOJE NIKŠIĆ
	+
	+
	+

	ROMANA ROHAK MLINARIĆ
	+
	+
	+

	ANDREA SEFEROVIĆ
	+
	+
	+

	MAJA RAJKOVIĆ
	+
	+
	+

	    PROTIV=  —
	
	
	

	    SUZDRŽAN=  0
	
	
	

	    NIJE PRISUTAN= prekrižiti ime
	

	
	
	
	


